**Kedvezményezett neve:** Hevesvezekény Községi Önkormányzat

**Pályázati felhívás neve (kódszáma):** Magyar Falu Program - Önkormányzati tulajdonban lévő ingatlanok fejlesztése - 2021 (MFP-ÖTIK/2021)

**Projekt címe (azonosító száma):** Közösségi célú épület fejlesztése Hevesvezekény községben az MFP-ÖTIK/2021 pályázat keretében (3284915772)

**Szerződött támogatás összege:** 5. 373. 396.- Ft

**Támogatás mértéke:** 100%

**A projekt tartalmának rövid bemutatása:** A Magyar Falu Program "Önkormányzati tulajdonban lévő ingatlanok fejlesztése" alprogramjának keretében Hevesvezekény Községi Önkormányzat a 60-as helyrajzi szám alatti közösségi épület belső felújítását szeretné megvalósítani. A felújítandó épület közvetlenül Hevesvezekény Fő út és Alkotmány utca kereszteződésénél található, a Polgármester Hivatal melletti telken. Az elképzelések szerint az ingatlanon a meglévő épület belső felújítására kerül sor. Az felújítással érintett épület, egy szintes kialakítású, hagyományos szerkezetű épület. Első ütemben, a Magyar Falu Program 2020. évi kiírásán elnyert támogatásból a szerkezet megerősítése és a külső felújítás már elkészült, kivéve a lapostető szigetelést. A tervezett felújítás során azon belső terekben, ahol burkolat nem készül, ott hagyományos festett felület tervezett. Diszperziós alapú törlésálló falfestés készül fehér, illetve pasztell színben. Az épületben a meglévő padlóburkolat felbontásra kerül, új greslap padlóburkolat váltja fel. A mosdóhelyiségben 2,00 m magasságig oldalfali mosható, ragasztott csempeburkolat lesz kialakítva. Fali csempeburkolatok fugái fehér színben, a padlóburkolatoknál szürke színben készülnek. A vizesblokkokban lévő sarkokat műanyag sarokelem felhasználásával kell burkolni. A vizes helyiségekbe padlóösszefolyókat kell beépíteni. A hideg padlóburkolatokhoz, oldalcsempe nélküli falszakaszokhoz a padlóburkolat anyagából épített legalább 10 cm magasságú lábazatburkolat készül. A vizes helyiségekben 1 db mosdó és 2 db WC kerül elhelyezésre. Az épületben split rendszerű helyi klimatizációs készülék felszerelésére is sor kerül. A tetőszigetelés felújítása kétrétegű mechanikusan rögzíthető SBS modifikált bitumenes lemezzel,

átfedéssel, átfedésnél vízzáró lánghegesztéssel történik.

**A projekt legkésőbbi befejezési dátuma:** 2022.07.31.